32006R1017
L 183/11
JURNALUL OFÍCIAL AL UNIUNII EUROPENE
REGULAMENTUL (CE) NR. 1017/2006 AL COMISIEI
din 4 iulie 2006
de modificare a Regulamentului (CE) nr. 1472/2003 de deschidere și de stabilire a modului de gestionare a unui contingent tarifar comunitar pentru sucul și mustul de struguri începând cu anul de comercializare 2003/2004
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Regulamentul (CE) nr. 1493/1999 al Consiliului din 17 mai 1999 privind organizarea comună a pieței vitivinicole (1), în special articolul 62 alineatul (1),
întrucât:
(1)
Regulamentul (CE) nr. 1472/2003 al Comisiei (2) prevede deschiderea unui contingent tarifar pentru importul de 14 000 de tone de suc și must de struguri care intră sub incidența codurilor NC 2009 61 90, 2009 69 11, 2009 69 19, 2009 69 51 și 2009 69 90.
(2)
Acordul sub forma unui schimb de scrisori încheiat între Comunitatea Europeană și Statele Unite ale Americii în temeiul articolului XXIV alineatul (6) și al articolului XXVIII din Acordul general pentru Tarife și Comerț (GATT) din 1994, aprobat prin Decizia 2006/333/CE a Consiliului (3), prevede, de la 15 iunie 2006, o creștere cu 29 de tone a contingentului tarifar anual pentru importul de suc de struguri. Prin urmare, este necesar să se adauge această cantitate de suc și de must de struguri în cadrul contingentului tarifar 09.0067 menționat la articolul 1 din Regulamentul (CE) nr. 1472/2003.
(3)
Prin urmare, Regulamentul (CE) nr. 1472/2003 ar trebui modificat în consecință.
(4)
Măsurile prevăzute în prezentul regulament sunt conforme cu avizul Comitetului de gestionare a vinurilor,
ADOPTĂ PREZENTUL REGULAMENT:
Articolul 1
La articolul 1 alineatul (1) primul paragraf din Regulamentul (CE) nr. 1472/2003, „14 000 tone” se înlocuiesc cu „14 029 tone”.
Articolul 2
Prezentul regulament intră în vigoare la data publicării în Jurnalul Oficial al Uniunii Europene.
Se aplică de la 15 iunie 2006.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 4 iulie 2006.